Ceratostigma plumbaginoides

Ceratostigma plumbaginoides er en flerårig urt i hinnebegerfamilien.

Den blir vanligvis 20–30 cm høy, mer sjelden 60 cm. Planten har forgreinete jordstengler som er 2–3 cm i diameter. Bladene er ovale, 4–6 cm lange og 2–3 cm brede. Bladranden har innoverbøyde hår. Blomsterstandene er endestilte eller sitter i bladhjørnene. Begeret er rørformet, og krona er blå og valseformet.

Ceratostigma plumbaginoides vokser naturlig på steinete steder i sentrale Kina. Den er kjent fra Beijing, Henan, Jiangsu, Shanxi og Zhejiang. Arten blir brukt som bunndekker i hager på grunn av de blå blomstene om sensommeren og høsten og den vakre, røde høstfargen på bladene. Den er lite hardfør i Norge.

Litteratur

Eksterne lenker 

 

Hinnebegerfamilien
Kinas endemiske flora